open-index/open-wikipedia-markdown huggingface dataset:
யகியா சின்வார்

**யகியா இப்ராகிம் சின்வார்** (*Yahya Ibrahim Hassan Sinwar*) (:29 அக்டோபர் 1962 -16 அக்டோபர் 2024) என்பவர்  இசுமாயில் அனியே கொல்லப்பட்டப் பின்னர் காசாக்கரையில் உள்ள பாலஸ்தீன அரசியல் குழு மற்றும் அமாசு இயக்கத் தலைவராக 6 ஆகஸ்டு 2024 அன்று தேர்ந்தெடுக்கப்பட்டவர்.

## இளமை
காசா பகுதியின் தெற்கு முனையில் உள்ள கான் யூனிசு அகதிகள் முகாமில் பிறந்த சின்வார், அபு இப்ராகிம் என்று பரவலாக அறியப்படுகிறார்.பாலத்தீனர்கள் ‘அல்-நக்பா’ (பேரழிவு) என்று அழைக்கும் சம்பவத்திற்குப் பிறகு அவரது குடும்பம் அகதிகளானார்கள்.

1948 ஆம் ஆண்டு நடந்த இந்தச் சம்பவத்திற்கு பிறகு இசுரேல் என்ற நாடு உருவானது. அதைத் தொடர்ந்து நடந்த போரில் பாலத்தீனர்கள் அவர்களின் மூதாதையர் வீடுகளில் இருந்து பெருமளவில் இடம்பெயர்ந்தனர்.

சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். பின்னர் மீண்டும் 1985 ஆம் ஆண்டு கைதான போது அமாசின் நிறுவனர் சேக் அகமது யாசினின் நம்பிக்கையைப் பெற்றார். சிறையில் அவருடன் நெருக்கம் அடைந்தார் என்றும் அமைப்பின் ஆன்மீகத் தலைவருடனான இந்த உறவு பின்னர் சின்வாருக்கு இயக்கத்திற்குள் ஒரு முக்கியத்துவத்தைக் கொடுத்தது என்றும் டெல் அவிவில் உள்ள தேசியப் பாதுகாப்பு ஆய்வுகள் நிறுவனத்தின் மூத்த ஆராய்ச்சியாளர் கோபி மைக்கேல் தெரிவித்தார்.

அமாசு 1987ஆம் ஆண்டு நிறுவப்பட்ட இரண்டு ஆண்டுகளுக்குப் பிறகு, சின்வார் அக்குழுவின் உள்நாட்டுப் பாதுகாப்பு அமைப்பான அல்-மஞ்யை நிறுவினார்.

1988 ஆம் ஆண்டு சின்வார் இரண்டு இசுரேலிய வீரர்களைக் கடத்திச் சென்று கொல்ல திட்டமிட்டதாகக் கூறப்படுகிறது. அதே ஆண்டு அவர் கைது செய்யப்பட்டார். 
2013-ஆம் ஆண்டு காசா பகுதியில் உள்ள அமாசின் அரசியல் பணியகத்தின் உறுப்பினராகத் தேர்ந்தெடுக்கப்பட்ட சின்வார், 2017-ஆம் ஆண்டு அவர் அதன் தலைவராக பொறுப்பேற்றார்.

## சின்வாரின் சிறை நாட்கள்
யாகியா சின்வார் தனது இளம் பருவத்தில் 1988-2011 வரையில் 22 ஆண்டுகள இசுரேலிய சிறைகளிலேயே கழித்தார். சில காலத்தை அவர் தனிமை சிறையிலும் கழித்தார். சிறையில் அவர் அமாசு அமைப்பில் ஊக்கம் பெற்றார். சின்வார் முதன்முதலாக 1982 ஆம் ஆண்டு, அவரது 19-வது வயதில் இசுரேலால் கைது செய்யப்பட்டார். 1988 கைது செய்யப்பட்டு 12 பாலத்தீனர்களைக் கொன்றதற்காக இசுரேல் நீதிமன்றத்தால் நான்கு ஆயுள் தண்டனைகள் விதிக்கப்பட்டன.

2011-ஆம் ஆண்டு ஏற்பட்ட உடன்பாட்டின் படி இசுரேலிய பணயக்கைதியான இசுரேலிய ராணுவ வீரர் கிலாட் சாலிட்டிற்கு ஈடாக சிறையில் இருந்து 1,027 பாலத்தீனர்களும் இஸ்ரேலிய அரேபிய கைதிகளும் விடுவிக்கப்பட்டனர், விடுவிக்கப்பட்டவர்களில் இவரும் ஒருவர்.

## 2023 இசுரேல் மீதான அமாசின் தாக்குதல்கள்
2023 இசுரேல் மீதான அமாசின் தாக்குதல்களுக்கு மூளையாக செயல்பட்டவர் யாகியா சின்வார் என இசுரேல் குற்றம் சாட்டியது.

## இறப்பு
16 அக்டோபர் 2024 அன்று யாகியா சின்வார், இசுரேலிய பாதுகாப்புப் படைகளால் தெற்கு காசாக்கரையில் வைத்துக் கொல்லப்பட்டார்.
## வெளி இணைப்புகள்
*இஸ்ரேல் கருவறுத்த சின்வாரின் மிரள விடும் ரகசியங்கள்
## மேற்கோள்கள்

பகுப்பு:1962 பிறப்புகள்
பகுப்பு:2024 இறப்புகள்
பகுப்பு:ஹமாஸ் அமைப்பினர்
இட்டெர்பியம்(III) அயோடேட்டு

**இட்டெர்பியம்(III) அயோடேட்டு** (*Ytterbium(III) iodate*) என்பது Yb(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 200 பாகை செல்சியசு வெப்பநிலையில் தண்ணீரில் கரைக்கப்பட்ட இட்டெர்பியம் சல்பேட்டுடன் அயோடிக் அமிலத்தைச் சேர்த்து வினைபுரியச் செய்வதன் மூலம்  இட்டெர்பியம்(III) அயோடேட்டின் இருநீரேற்றைத் தயாரிக்கலாம்.  a=8.685, b=6.066, c=16.687 Å, β=115.01° என்ற அணிகோவை அளவுருக்களுடன் P21/c என்ற இடக்குழுவில் இட்டெர்பியம்(III) அயோடேட்டு படிகமாகிறது. 

## மேற்கோள்கள்


பகுப்பு:இட்டெர்பியம்(III) சேர்மங்கள்
பகுப்பு:அயோடேட்டுகள்
இஸ்மாயில் கனி

**இஸ்மாயில் கனி** (*Esmail Qaani*)(பிறப்பு:8 ஆகஸ்டு 1957 – கானாமல் போது 3 அக்டோபர் 2024)ஈரான் நாட்டின் இசுலாமிய புரட்சிகர பாதுகாப்புப் படையின் பிரிகேடியர் ஜெனரல் மற்றும் குத்ஸ் சிறப்புப் படையின் தலைமைப் படைத்தலைவர் ஆவார்.

இவர் அக்டோபர் 2024ல் லெபனான் நாட்டில் ஹிஸ்புல்லா தலைவர் அசீம் சபி அல்-தீனை சந்தித்து  உரையாடிக் கொண்டிருந்த போது, இஸ்ரேல் நாட்டின் வான் படை குண்டுவீச்சால் 3 அக்டோபர் 2024 முதல் கானாமல் போய் விட்டார்.

## இதனையும் காண்க
* குத்ஸ் படைகள்
* 2024 ஈரான்-இஸ்ரேல் மோதல்
* காசீம் சுலைமானி
* அசன் நசுரல்லா
* அசீம் சபி அல்-தீன்

## மேற்கோள்கள்

பகுப்பு:1957 பிறப்புகள்
பகுப்பு:ஈரானிய மக்கள்
பகுப்பு:காணாமல் போனவர்கள்
பகுப்பு:ஈரானின் அரசியல்
கடோலினியம் அயோடேட்டு

**கடோலினியம் அயோடேட்டு** (*Gadolinium iodate*) என்பது Gd(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கடோலினியம் உலோகத்துடன் பெர் அயோடிக் அமிலத்தைச் சேர்த்து 180 பாகை செல்சியசு வெப்பநிலைக்குச் சூடுபடுத்தினால் கடோலினியம் அயோடேட்டு உருவாகும்.  நீரில் கடோலினியம் அயோடேட்டின் கரைதிறன் 0.893±0.002 (25 °செல்சியசு 103 மோல்·டெசிமீட்டர்−3). தண்ணீரில் எத்தனால் அல்லது மெத்தனால் சேர்ப்பது இதன் கரைதிறனைக் குறைக்கும்.

## மேற்கோள்கள்


பகுப்பு:கடோலினியம் சேர்மங்கள்
பகுப்பு:அயோடேட்டுகள்
சமாரியம்(III) அயோடேட்டு

**சமாரியம்(III) அயோடேட்டு** (*Samarium(III) iodate*) என்பது Sm(IO3)3  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். 

## தயாரிப்பு
சமாரியம்(III) அயோடேட்டு ஒற்றைநீரேற்றை, சமாரியம்(III) நைட்ரேட்டுடன்  கொதிக்கும் நீரில் கரைக்கப்பட்ட பொட்டாசியம் அயோடேட்டை  சேர்த்து  வினைபுரியச் செய்வதன் மூலம் பெறலாம். இதன் இருநீரேற்றை சமாரியம்(III) குளோரைடு, அயோடின் பெண்டாக்சைடு மற்றும் நீரில் கரைக்கப்பட்ட பொட்டாசியம் பெர் அயோடேட்டு ஆகியவற்றைச் சேற்த்து  180 ° செல்சியசு வெப்பநிலையில் வினைபுரியச் செய்வதன் மூலம் பெறலாம்.

## பண்புகள்
சமாரியம்(III) அயோடேட்டு பின்வருமாறு சிதைவடைகிறது.:

:7 Sm(IO3)3 → Sm5(IO6)3 + Sm2O3 + 9 I2 + 21 O2 

சமாரியம்(III) அயோடேட்டு 200 °செல்சியசு வெப்பநிலையில் அயோடின் பெண்டாக்சைடு மற்றும் மாலிப்டினம் மூவாக்சைடுடன் நீர்வெப்ப வினைக்கு உட்பட்டு Sm(MoO2)(IO3)4(OH). சேர்மத்தைக் கொடுக்கிறது.

## மேற்கோள்கள்


பகுப்பு:சமாரியம்(III) சேர்மங்கள்
பகுப்பு:அயோடேட்டுகள்
குத்ஸ் படைகள்

**குத்ஸ் படைகள்** (*Quds Force*) என்பது ஈரான் நாட்டின் இசுலாமிய புரட்சிகர பாதுகாப்புப் படையின்  சிறப்பு இராணுவப் பிரிவாகும்.இப்படையில் மொத்தம் 5,000 பேர் உள்ளனர். இதன் கட்டளை தளபதி பிரிகேடியர் ஜெனரல் இஸ்மாயில் கனி  ஆவார். இப்படையின் முக்கியப் பணி வெளிநாடுகளில் இராணுவச் செயல்பாடுகள் மேற்கொள்தல்,வழக்கத்திற்கு மாறான போரிடல் மற்றும் இராணுவ உளவுப் பணி  செய்வதாகும்.மேலும் குத்ஸ் படைகள் வெளிநாடுகளில் செயல்படும் ஹமாஸ் ஹிஸ்புல்லா மற்றும் அவ்திகள் போன்ற சியா பிரிவு போராளிகளுக்கு இராணுவப் பயிற்சி மற்றும் இராணுவ தளவாட உதவிகள் செய்கிறது.இப்படையை அமெரிக்கா மற்றும் மேற்கு உலக நாடுகள் தடை செய்துள்ளது. 

குத்ஸ் படைகள் ஈரானின் அதியுயர் தலைவருக்கு மட்டுமே விளக்கம் கொடுக்க கடமைப்பட்டவர்கள். இப்படையின் தலைவராக இருந்த காசீம் சுலைமானியை அமெரிக்கப் படைகள் 3 அனவரி 2020 அன்று பாக்தாத் நகரத்தில் வைத்து கொன்றனர். எனவே குதஸ் படைகளின் கட்டளைத் தளபதியாக இஸ்மாயில் கனி  நியமிக்கப்பட்டார்.

## கலந்து கொண்ட போர்கள்
* ஈரான் – ஈராக் போர்
* சோவியத்–ஆப்கான் போர் 
* 1982 லெபனான் போர்
* போஸ்னியாப் போர்
* தெற்கு லெபனான் மோதல்கள் (1985–2000)
* ஆப்கானித்தானில் போர் (2001–2021)
* சிரிய உள்நாட்டுப் போர்

## இதனையும் காண்க
* இசுலாமிய புரட்சிகர பாதுகாப்புப் படைகள்
* காசீம் சுலைமானி
* இஸ்மாயில் கனி

## References

### ஆதாரங்கள்
#### நூல்கள்

* 
* 
* 
* 

#### கட்டுரைகள்

* 
* 

பகுப்பு:ஈரானின் அரசியல்
காசிம் சுலைமானி

**காசிம் சுலைமானி** (*Qasem Soleimani*) (11 மார்ச் 1957-இறப்பு: 3 சனவரி 2020), ஈரான் நாட்டின் இசுலாமிய புரட்சிகர பாதுகாப்புப் படைகளின் தலைமை படைத்தலைவராக 1998 முதல் இருந்தவர். 2020ல் குத்ஸ் படைகளின் தலைமைப் படைத்தலைவராக பணியாற்றும் போது, அமெரிக்க ஐக்கிய நாட்டின் இராணுவத்தின் ஆளில்லாத வானூர்தி மூலம்  பாக்தாத் நகரத்தில் வைத்து 3 சனவரி 2020 அன்று காசிம் சுலைமானி சுட்டுக் கொல்லப்பட்டார்.
## குறிப்புகள்
 

## மேற்கோள்கள்

## ஆதாரங்கள்

* 

## வெளி இணைப்புகள்
*David Ignatius, At the Tip of Iran's Spear, *[[Washington Post]]*, 8June 2008
* Martin Chulov, Qassem Suleimani: the Iranian general 'secretly running' Iraq, *[[The Guardian]]*, 28 July 2011
* Dexter Filkins, The Shadow Commander, *[[The New Yorker]]*, 30 September 2013
* Ali Mamouri, The Enigma of Qasem Soleimani And His Role in Iraq, *[[Al-Monitor]]*, 13 October 2013

பகுப்பு:1957 பிறப்புகள்
பகுப்பு:2020 இறப்புகள்
பகுப்பு:ஈரானிய மக்கள்
பகுப்பு:ஈரானின் அரசியல்
உருத்ர மதாப் ரே

**உருத்ர மதாப் ரே** (*Rudra Madhab Ray*) இந்தியாவைச் சேர்ந்த ஓர் அரசியல்வாதியாவார். 1937 ஆம் ஆண்டு நவம்பர் மாதம் 23 ஆம் தேதியன்று இவர் பிறந்தார். தசுபல்லா தொகுதியில் இருந்து ஒடிசா சட்டமன்றத்திற்கு மூன்று முறை சட்டமன்ற உறுப்பினராகத் தேர்ந்தெடுக்கப்பட்டார்.  இந்திய நாடாளுமன்றத்தில் இவர் உறுப்பினராக இருந்தார். 2009 ஆம் ஆண்டு நடைபெற்ற மக்களவைத் தேர்தலில் கந்தமாள் மக்களவைத் தொகுதியை பிரதிநிதித்துவப்படுத்தினார். கட்சி விரோத நடவடிக்கைகளில் ஈடுபட்டதாகக் கூறி பிச்சு சனதாதளத்திலிருந்து 2014 ஆம் ஆண்டு ஏப்ரல் மாதம் 12 ஆம் தேதியன்று இடைநீக்கம் செய்யப்பட்டார். பின்னர் பாரதிய சனதா கட்சியில் சேர்ந்தார். உருத்ரமதாப் நீண்டகால நோயினால் பாதிக்கப்பட்டு 2016 ஆம் ஆண்டு மே மாதம் 31 ஆம் தேதியன்று இறந்தார்.

## மேற்கோள்கள்
.

பகுப்பு:1937 பிறப்புகள்
பகுப்பு:2016 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:ஜனதா தளம் அரசியல்வாதிகள்
நித்யா ராமராஜ்

**நித்யா ராமராஜ்** (*Nithya Ramraj*) (பிறப்பு: செப்டம்பர் 20,1998) தமிழ்நாட்டைச் சேர்ந்த ஒரு இந்திய தடகள வீராங்கனை ஆவார். இவர் 100 மீட்டர் தடை ஓட்டங்களில் போட்டியிடுகிறார். சீனாவின் காங்சூ நகரில் 2022 நடந்த ஆசிய விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். தரவரிசையில் சிறந்த தடகள வீரர் ஜோதி யர்ராஜிக்கு பின்னால் தடை ஓட்டத்தில் தரவரிசையில் இந்தியாவின் 2ம் இடத்தைப் பிடித்தார்.

## இளமை வாழ்க்கை
நித்யா, தமிழ்நாட்டின் கோயம்புத்தூரைச் சேர்ந்தவர். இவரின் தந்தை சரக்குந்து ஓட்டுநராக் இருக்கிறார். இவரின் தாயார் மீனா வீட்டு வேளை செய்கிறார். மூன்று சகோதரிகளில் இவர் இளையவர். இவருடன் ஒட்டிப் பிறந்த வித்யாவும் ஒரு தடகள வீரர் ஆவார். இவர்கள் இருவரும் ஆரம்பத்தில் வளைதடிப் பந்தாட்டத்தை விளையாடத் தொடங்கினர். இவரின் தாயார் 7 ஆம் வகுப்பிற்கு ஈரோடு பெண்கள் விளையாட்டு பள்ளியில் சேர்ந்தார். பின்னர் அங்கு இவர்கள் தடகளத்திற்கு மாறினர். நித்யா வருமான வரித்துறையில் பணிபுரிந்து வருகிறார்.

## தொழில் வாழ்க்கை

* சீனாவின் காங்சூவில் நடந்த 2022 ஆசிய விளையாட்டுப் போட்டிகளில் 100 மீ தடை தாண்டி வெற்றி பெற்றார்.
* 2023: பேங்காக்கில்கில் நடைபெற்ற 25 வது ஆசிய தடகளப் போட்டிகளில் 2023 இல் ஸ்ப்ரிண்ட் தடைகளில் இந்தியாவைப் பிரதிநிதித்துவப்படுத்தி நான்காவது இடத்தைப் பிடித்தார்.
* 2021: மார்ச் மாதத்தில், பட்டியாலாவில் உள்ள நேதாஜி சுபாஸ் தேசிய விளையாட்டு மைதானத்தில் நடைபெற்ற 24 வது தேசிய கூட்டமைப்பு கோப்பை மூத்தோர் தடகளப் போட்டிகளில் 100 மீ தடைகளில் இவர் மூன்றாவது இடத்தைப் பிடித்தார்.
* 2019: அக்டோபரில், சார்க்கண்டின் ராஞ்சியில் நடந்த 59 வது தேசிய ஓபன் தடகளப் போட்டிகளில் 100 மீட்டர் தடைகளில் இரண்டாவது இடத்தைப் பிடித்தார்.
* ஆகஸ்ட் மாதம், உத்தரப்பிரதேசத்தின் இலக்னோவில் நடைபெற்ற 9வது தேசிய மாநிலங்களுக்கு இடையேயான மூத்தோருக்கான தடகளப் போட்டிகளில் 100 மீட்டர் தடைகளில் இவர் நான்காவது இடத்தைப் பிடித்தார்.

## மேற்கோள்கள்

## வெளி இணைப்புகள்
* Olympics.com list
* Nithya Ramraj at Athletics Federation of India

பகுப்பு:தமிழ்நாட்டு விளையாட்டு வீராங்கனைகள்
பகுப்பு:கோவை மக்கள்
பகுப்பு:வாழும் மக்கள்
பகுப்பு:1998 பிறப்புகள்
பகுப்பு:தட கள விளையாட்டு வீரர்கள்
இசுடீவன்சைட்டு

**இசுடீவன்சைட்டு** (*Stevensite*) என்பது வெள்ளை களிமண் வகை கனிமமாகும். இசுடீவன்சைட்டு கனிமமானது இசுமெக்டைட்டு கனிமத்தின் ஓர் அங்கமாக உள்ளது. பன்னாட்டு கனிமவியலாளர் சங்கம் இசுடீவன்சைட்டு கனிமத்தை Stv என்றகுறியீட்டால் அடையாளப்படுத்துகிறார்கள்.

அமெரிக்கப் பொறியாளரான எட்வின் அகசுட்டசு இசுடீவன்சன் நினைவாகக் கனிமத்திற்கு இசுடீவன்சைட்டு எனப் பெயரிடப்பட்டது. 

இசுடீவன்சைட்டு கனிமம் இங்கிலாந்து நாட்டின் டீன் சுரங்கத்தில் கிடைக்கிறது. 

## மேற்கோள்கள்

பகுப்பு:கனிமங்கள்
பகுப்பு:இசுமெக்டைட்டு குழு
ஜோதி யர்ராஜி

**ஜோதி யாராஜி** (*Jyothi Yarraji*) (பிறப்பு: ஆகஸ்ட் 28,1999) ஆந்திரப் பிரதேசத்தின் சேர்ந்த ஒரு இந்திய தடகள வீராங்கனை ஆவார்..  இஇவர் 100 மீட்டர் தடை ஓட்டங்களில் போட்டியிடும் இவர் இந்திய தேசிய சாதனையை வைத்திருக்கிறார். அனுராதா பிசுவாலின் நீண்டகால சாதனையை 10 மே 2022 அன்று 13.23 விநாடி என்ற நேரத்தில் கடந்து முறியடித்தார். அதன்பிறகு இவர் பல முறை சாதனையை முறியடித்துள்ளார்.

## இளமை வாழ்க்கை
ஜோதி, ஆந்திராவின் விசாகப்பட்டினத்தைச் சேர்ந்தவர். இவரின் தந்தை சூரியநாராயணன் ஒரு பாதுகாப்புக் காவலராகவும், இவரின் தாயார் வீட்டு உதவியாளராகவும் பணிபுரிகிறார். விசாகப்பட்டினம் பழைய நகரத்தில் உள்ள போர்ட் உயர்நிலைப் பள்ளியில் பள்ளிப்படிப்பை முடித்தார். ஆச்சார்யா நாகார்ஜுனா பல்கலைக்கழகத்துடன் இணைந்த கல்லூரியில் தனது கல்வியை முடித்தார். பின்னர், ஐதராபாத்திலுள்ள இந்திய விளையாட்டு ஆணைய விடுதியில் சேர்ந்து அங்கு பயிற்சியாளர் ஒலிம்பிக் வீரரும் துரோணச்சார்யா விருதைப் பெற்றவருமான என் .ரமேஷின் கீழ் இரண்டு ஆண்டுகள் பயிற்சி பெற்றார். பின்னர், மேம்பட்டப் பயிற்சிக்காக குண்டூர் சென்றார். 2019 முதல், புவனேசுவரத்திலுள்ள உள்ள ரிலையன்ஸ் தடகள உயர் செயல்திறன் மையத்தில் பிரித்தனிய பயிற்சியாளர் ஜேம்ஸ் ஹில்லியரின் கீழ் பயிற்சி பெற்று வருகிறார்.

## தொழில் வாழ்க்கை
சீனாவின் காங்சூ நகரில் நடந்த 2022 ஆசிய விளையாட்டுப் போட்டிகளில் 100 மீட்டர் தடை தாண்டுதலில் வெள்ளிப் பதக்கம் வென்று அனைவரின் கவனத்தைப் பெற்றார். ஆரம்பத்தில் இவர் ஒரு சீன தடகள வீரருடன் தவறான தொடக்கத்திற்காக தகுதி நீக்கம் செய்யப்பட்டார். ஆனால் பின்னர் ஓட்டத்தைத் தொடங்க அனுமதிக்கப்பட்டார். இறுதியில், ஒரு மதிப்பாய்வுக்குப் பிறகு, சீன தடகள வீரர் வு யான்னி தகுதி நீக்கம் செய்யப்பட்டார். இவர் வெள்ளிப் பதக்கத்திற்கு உயர்த்தப்பட்டார். 2023 ஆம் ஆண்டின் தொடக்கத்தில், கசக்கஸ்தானின் நூர் சுல்தான் நகரில்  நடந்த 2023 ஆசிய உள்ள்ரங்க தடகளப்போட்டிகளில் வெள்ளிப் பதக்கம் வென்றதைத் தவிர, உள்ளரங்க 60 மீட்டர் தடைகளுக்கான தேசிய சாதனையை ஐந்து முறை முறியடித்தார்.

2019 கோவிட் பெருந்தொற்று மற்றும் இவரது முதுகில் ஏற்பட்ட காயம் காரணமாக 2021 ஆம் ஆண்டில் கிட்டத்தட்ட எந்த நிகழ்வுகளிலும் பங்கேற்கவில்லை. ஆனால் 2022 ஆம் ஆண்டில் வலுவாக திரும்பி வந்தார். 2022 பொதுநலவாய விளையாட்டுப் போட்டிகளில் 100 மீட்டர் தடைகளில் இந்தியாவைப் பிரதிநிதித்துவப்படுத்தினார். மேலும் இறுதிப் போட்டியில் 5 வது இடத்தைப் பிடித்த இந்திய மகளிர் 4 X 100 மீட்டர் ரிலே அணியின் ஒரு பகுதியாக இருந்தார். இந்தியாவின் தேசிய விளையாட்டுப் போட்டிகளின் 2022 பதிப்பில், 100 மீட்டர் மற்றும் 100 மீட்டர் தடை தாண்டுதல் ஆகிய இரண்டிலும் இவர் தங்கம் வென்றார். அக்டோபர் 17,2022 அன்று, 13 விநாடிகளுக்குள் தடைகளை தாண்டிய முதல் இந்திய பெண் ஆனார். அந்த ஆண்டில் 100 மீட்டர் பெண்கள் தடைகளில் இரண்டாவது சிறந்த ஆசியர் எனவும் 11 வது சிறந்த ஆசியர் எனவும் ஆனார். 2022 இந்திய தேசியப் போட்டிகளில் , பெண்கள் பிரிவில் சிறந்த விளையாட்டு வீரராக இவர் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:1999 பிறப்புகள்
பகுப்பு:தட கள விளையாட்டு வீரர்கள்
நார்வார் கோட்டை

alt=|thumb|நர்வார் கோட்டை
**நார்வார் கோட்டை** (*Narwar Fort*) என்பது இந்தியாவில் மத்தியப் பிரதேசத்தில்  சிவபுரி மாவட்டத்தில் நார்வாரில் மலை உச்சியில் அமைந்த கோட்டை ஆகும். இது தரை மட்டத்திலிருந்து 500 அடி உயரத்திலும், எட்டு சதுர கிலோ மீட்டர் பரப்பிலும் அமைந்துள்ளது. இது விந்திய மலைத் தொடரில் அமைந்துள்ளது. இக்கோட்டையினை காச்வாக ராஜ்புத் வம்சத்தினர் கட்டியதாகவும் சீரமைத்தகாவும் கூறப்படுகிறது. இவர்கள் 10ஆம் நூற்றாண்டில் நர்வார் பகுதியினை ஆக்கிரமித்தனர். காச்வாகா ராஜ்புத், பிரத்கரா ராஜ்புத், குவாலியரின் தோமர்கள் நார்வார் கோட்டையினை 12ஆம் நூற்றாண்டிலிருந்து தொடர்ச்சியாகக் கைப்பற்றினர். 14ஆம் நூற்றாண்டில் மால்வா சுல்தானகத்தினர் இக்கோட்டையினைக் கைப்பற்றினர். 15ஆம் நூற்றாண்டின் முற்பகுதியில் ஜாலா தலைவர்களால் இக்கோட்டைக் கைப்பற்றப்பட்டு ஜாகலா ஆட்சியாளர்களிடம் இருந்தது. இது பின்னர் பிரித்தானிய அரசின் கீழ் செயல்பட்ட சமசுதானமாக மாறியது.

## மேற்கோள்கள்

## வெளி இணைப்புகள்

* 

பகுப்பு:மத்தியப் பிரதேசக் கோட்டைகள்
சந்தர் மோகன்

**சந்தர் மோகன் பிஷ்னோய்** (*Chander Mohan*) ஓர் இந்திய அரசியல்வாதியும், அரியானா முன்னாள் துணை முதல்வரும் ஆவார். இவர் அரியானாவின் முன்னாள் முதலமைச்சர் பஜன்லால் பிஷ்னோயியின் மூத்த மகன் ஆவார். இவர் தற்போது இந்திய தேசிய காங்கிரசு கட்சியின் உறுப்பினராக உள்ளார். முன்பு இவர் அரியானா ஜன்கித் காங்கிரசு உறுப்பினராக இருந்தார். கல்கா சட்டமன்றத் தொகுதியிலிருந்து  தொடர்ச்சியாக 4 முறை அரியானா சட்டமன்ற உறுப்பினராகத் தேர்ந்தெடுக்கப்பட்டுள்ளார். இவர் 2024 அக்டோபர் மாதம் நடைபெற்ற அரியானா சட்டப்பேரவைத் தேர்தலில் மீண்டும் போட்டியிட்டு 5ஆவது முறையாகச் சட்டமன்ற உறுப்பினராகத் தேர்வு செய்யப்பட்டுள்ளார்.

## இளமையும் கல்வியும்
பிஷ்னோய் அரியானா அரசியல் குடும்பத்தில் பிறந்தார். இவரின் தந்தை பஜன் லால் அரியானாவின் முன்னாள் முதலமைச்சராக இருந்தார். அதே நேரத்தில் இவரது தம்பி குல்தீப் பிஷ்னோயும் ஒரு அரசியல்வாதி ஆவார். பிஷ்னோய் சனாவரின் லாரன்சு பள்ளியில் கல்வி பயின்றார்.

## மேற்கோள்கள்

## வெளி இணைப்புகள்

* அரியானா அரசின் அதிகாரப்பூர்வ தளம்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1965 பிறப்புகள்
செவ்விரி இண்டன்

**செவ்விரி எவெரசுட்டு இண்டன்** (Geoffrey Everest Hinton) (பிறப்பு 6 திசம்பர் 1947) ஓர் பிரித்தானிய-கனடிய கணினி அறிவியலாளரும் அறியுணர்வு உளத்தியலாளரும் ஆவார். இவருடைய செயற்கை நரம்பிய வலைகளுக்கான ஆய்வுகளுக்காக அறியப்படுபவர். "செயற்கை நுண்ணறிவின் அறிவுத்தந்தை" ("Godfather of AI".) என்று போற்றப்படுபவர்.  இவர் சான் ஓப்பீலிடுடன் இணைந்து 2024 ஆம் ஆண்டிற்கான இயற்பியல் நோபல் பரிசை வென்றுள்ளார்.

2013 முதல் 2023 வரை இவர் கூகுள் நிறுவனத்திலும் (கூகுள் மூளை திட்டத்தில்) தொராண்டோ பல்கலைக்கழகத்திலும் தன் நேரத்தைப் பங்கிட்டு பணியாற்றினார்.  மே 2023 இல் கூகுள் பணியில் இருந்து வெளிப்பட்டார். குறிப்பாக செயற்கை நுன்ணறிவின் தீவாய்ப்புகளைக் குறிப்பிட்டு வெளியேறினார்.

1986 இல் தாவீது உருமெலார்த்து, உரோனாலடு வில்லியம்சு ஆகியோருடன் இண்டன் எழுதிய கட்டுரை பல படல செயற்கை நரம்பிய பிணைப்பு வலைக்கான பின்செல்லும் படிமுறைத்தீர்வு ("backpropagation algorithm") பெரிதும் வரவேற்பைப்பெற்றது. ஆனாலும் இதுவே முதன் முன்வைப்பு அன்று. ஆழக்கற்றல் என்னும் துறையில் இண்டன் முன்னணி ஆய்வாளராகக் கருதப்படுகின்றார். இண்டன்  தன்னுடைய மாணவர்களுடன் கூட்டாக பணி செய்ய உருவாக்கிய ஆலெக்கசு நெட்டு (AlexNet) என்பது கணினி அடையாளம் காணும் உருவ முயற்சியில் புதிய திருப்புமுனையாகக் கருதப்பட்டது.

2018 இல் இண்டன் யோசுவா பெங்கியோ, யான் இலீக்கன் ஆகியோருடன் இணைந்து தூரிங்கு விருதைப் பெற்றார். கணினித்துறையில் நோபல் பரிசு போன்ற பெருமை கொண்டது இப்பரிசு.

## கல்வி
இண்டன் பிரிசுடலில் உள்ள கிளிப்டன் கல்லூரியிலும் கேம்பிரிட்ஜ் கிங்ஸ் கல்லூரியிலும் கல்வி பயின்றார். இயற்கை அறிவியல், கலை வரலாறு மற்றும் தத்துவம் போன்ற பல்வேறு பாடங்களுக்கு இடையே தனது பட்டத்தை மீண்டும் மீண்டும் மாற்றிய பிறகு, இறுதியில் 1970-இல் பரிசோதனை உளவியலில் இளங்கலை பட்டம் பெற்றார். பின்னர் இண்டன் எடின்பர்க் பல்கலைக்கழகத்தில் தனது படிப்பைத் தொடர்ந்தார். இங்கு 1978-இல் கிறிசுடோபர் லாங்குட்-கிக்கின்சு மேற்பார்வையில் செயற்கை நுண்ணறிவில் முனைவர் பட்டம் பெற்றார்.
## இதனையும் காண்க
* சான் ஆப்பீல்டு

## மேற்கோள்கள்

பகுப்பு:கணினி அறிவியலாளர்கள்
பகுப்பு:நோபல் பரிசு பெற்ற கனடியர்கள்
பகுப்பு:வாழும் மக்கள்
பகுப்பு:1947 பிறப்புகள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:தூரிங்கு விருது பெற்றவர்கள்
பகுப்பு:நோபல் இயற்பியற் பரிசு பெற்றவர்கள்
சுகைல் உசைன் உசைனி

**சுகைல் உசைன் உசைனி** (**Hussein el-Husseini**), லெபனான் நாட்டின் ஹிஸ்புல்லாவின் தலைமையகப் படைத்தலைவரும், ஈரான் மற்றும் ஹிஸ்புல்லா இடையே போர்த் தளவாடங்கள் பரிமாற்றங்களை நிர்வகிப்பதிலும், ஹிஸ்புல்லா அமைப்புகளின் வரவு-செலவு திட்டங்களை கவணிப்பதிலும் முக்கியப் பங்கு வகித்தார். மேலும் லெபனான் மற்றும் சிரியாலிருந்து, இஸ்ரேலுக்கு எதிரான பயங்கரவாத தாக்குதல்களை ஒருங்கிணைத்தல் மற்றும் போருக்கான செயல்பாட்டுத் திட்டங்களை மேற்பார்வையிடுதலுக்கு பொறுப்பானவர்.
அத்துடன் ஹிஸ்புல்லாவின் இராணுவ நடவடிக்கைகள் மற்றும் துல்லியமாக வழிநடத்தும் ஏவுகணைகளைத் தயாரிப்பதற்கும், ஆயுதங்களை சேமிப்பதற்கும் பொறுப்பானவர். இவர் 1980 முதல் ஹிஸ்புல்லா அமைப்பில் இயங்கி வந்தார்.
## மறைவு
7 அக்டோபர் 2024 அன்று பெய்ரூத் நகரத்திலிருந்த சுகைல் உசைன் உசைனி, இஸ்ரேலிய வான் படையின் துல்லியத் தாக்குதலில், குண்டு வீசி கொல்லப்பட்டார்.
## இதனையும் காண்க
* அசன் நசுரல்லா
* அசீம் சபி அல்-தீன்
* அப்பாஸ்-அல்-முசாவி
* நயீம் காசிம்
* சுபி அல்-துபைலி

## மேற்கோள்கள்

பகுப்பு:ஹிஸ்புல்லா அமைப்பினர்
தோல்கா சட்டமன்றத் தொகுதி

**தோல்கா சட்டமன்றத் தொகுதி** (*Dholka Assembly constituency*) (தொகுதி வரிசை எண்:58) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *கீர்த்திசிங் சா்தார்சங் தபி* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# தோல்கா தாலுகா
# பாவ்லா தாலுகா (பகுதி) கிராமங்கள் - கவிதா, ரசம், ரூபால், சல்சாடா, சூவல் ரூபாவதி, ஜெக்டா, சியாடா, சகோதரா, தன்வாடா, பைலா, கல்யாண்கத், பாம்சரா, கங்காட், ரோகிகா, பகோதரா, குண்டனபரா, மேமர், திங்டா

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
கோசியார்பூர் மக்களவைத் தொகுதி

**கோசியார்பூர் மக்களவைத் தொகுதி** (*Hoshiarpur Lok Sabha constituency*) வடஇந்தியாவில் பஞ்சாப் மாநிலத்தில் உள்ள இந்திய நாடாளுமன்றத்தின் 13 மக்களவை தொகுதிகளில் ஒன்றாகும்.

## சட்டமன்றத் தொகுதிகள்
கோசியார்பூர் மக்களவைத் தொகுதி பின்வரும் ஒன்பது சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்

## தேர்தல் முடிவுகள்

### 2024

 

## மேலும் காண்க

* ஹோஷியார்பூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* 2019 லோக்சபா தேர்தல் முடிவுகள்

பகுப்பு:பஞ்சாப் (இந்தியா) மக்களவைத் தொகுதிகள்
பெண்டைல் பெண்டனோயேட்டு

**பெண்டைல் பெண்டனோயேட்டு** (*Pentyl pentanoate*) என்பது C10H20O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஓர் எசுத்தரான இச்சேர்மத்தை C4H9COOC5H11 என்ற அமைப்பு வாய்ப்பாட்டாலும் அடையாளப்படுத்தலாம். ஆப்பிள் பழத்தின் வாசனை அல்லது சுவையைப் பிரதிபலிக்கவும் சில சமயங்களில் அன்னாசிப்பழத்தின் வாசனையை அல்லது சுவையைப் பிரதிபலிக்கவும் நீர்த்த கரைசலாக இச்சேர்மம் பயன்படுத்தப்படுகிறது. பாரம்பரிய பெயரிடல் முறையைப் பயன்படுத்தி பெண்டைல் வலேரேட்டு  அல்லது அமைல் பெண்டனோயேட்டு என இது குறிப்பிடப்படுகிறது. இனிப்புகள் போன்ற சுவையூட்டப்பட்ட பொருட்களின் உற்பத்தி போன்ற பல்வேறு இரசாயன பயன்பாடுகளுக்கு பெண்டைல் பெண்டனோயேட்டு பயன்படுத்தப்படுகிறது.

## மேற்கோள்கள்


பகுப்பு:எசுத்தர்கள்
பகுப்பு:சுவைமணங்கள்
பகுப்பு:அமைல் எசுத்தர்கள்
பகுப்பு:வலேரேட்டு எசுத்தர்கள்
பலராம் தாங்கி

**பலராம் தாங்கி** (*Balram Dangi*) என்பவர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். பலராம் தாங்கி 2024 அரியானா சட்டமன்றத் தேர்தலில் மகம் சட்டமன்றத் தொகுதியில் இந்திய தேசிய காங்கிரசு கட்சி சார்பில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:அரியானா சட்டமன்ற உறுப்பினர்கள்
ஜம்மு காஷ்மீர் மக்களின் மாநாடு கட்சி

**ஜம்மு காஷ்மீர் மக்களின் மாநாடு கட்சி**  (*Jammu and Kashmir People's Conference*) (சுருக்கமாக: JKPC) இந்தியாவின் ஜம்மு காஷ்மீர் ஒன்றியப் பகுதியில் செயல்படும் ஒரு அரசியல் கட்சி ஆகும். இக்கட்சி 1978ஆம் ஆண்டில் அப்துல் கனி லோன் மற்றும் இப்திகார் உசைன் அன்சாரி  ஆகியோரால் நிறுவப்பட்டது. இக்கட்சிக்கு இந்தியத் தேர்தல் ஆணையம் அங்கீகாரம் வழங்கவில்லை. இக்கட்சியின் தற்போதைய தலைவர் சஜ்ஜாத் கனி லோன், பெருந்தலைவர் அப்துல் கனி வகீல் மற்றும்  செயலாளர்  இம்ரன் ராசா அன்சாரி ஆவார்.
## 2024 ஜம்மு காஷ்மீர் சட்டமன்றத் தேர்தல்லில்

2024 சம்மு காசுமீர் சட்டப் பேரவைத் தேர்தலில் இக்கட்சி தனித்து போட்டியிட்டு 1 தொகுதியில் மட்டும் வென்றது.
## மேற்கோள்கள்

பகுப்பு:இந்திய அரசியல் கட்சிகள்
பகுப்பு:சம்மு காசுமீர் அரசியல் கட்சிகள்
அசர்வா சட்டமன்றத் தொகுதி

**அசர்வா சட்டமன்றத் தொகுதி** (*Asarwa Assembly constituency*) (தொகுதி வரிசை எண்:56) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை  சேர்ந்த *தர்சன வகேலா* ஆவார்.

## சட்டமன்றத் தொகுதியில் அடங்கியுள்ள பிரிவுகள்
இந்த சட்டசபை தொகுதியில் பின்வரும் பிரிவுகள் அடங்கியுள்ளன.
# அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 17, 18, 19, 20, 
# அசர்வா வார்டு எண் - 44. சாகிபாக் உட்பட துதேஷ்வர் வார்டு டெல்லி சக்லா வரை.

## சட்டமன்ற உறுப்பினர்கள்

## மேற்கோள்கள்

பகுப்பு:குஜராத் சட்டமன்றத் தொகுதிகள்
பங்சார்-பெட்டாலிங் ஜெயா மாற்றுவழிச் சாலை

**பங்சார்-பெட்டாலிங் ஜெயா மாற்றுவழிச் சாலை** (ஆங்கிலம்: *Bangsar–Petaling Jaya Bypass*); (மலாய்: *Lebuhraya Pintasan Bangsar – Petaling Jaya*), என்பது மலேசியா கோலாலம்பூர் நகரில் உள்ள ஒரு பெரிய நெடுஞ்சாலை ஆகும்.

பங்சார் தொடங்கி கூட்டரசு சாலை 2 (மலேசியா) வரை செல்லும் இந்த நெடுஞ்சாலை, மிட் வெளி சிட்டி எனும் பேரங்காடி வளாகத்தைக் கடந்து செல்கிறது.

இந்த நெடுஞ்சாலை கோலாலம்பூர் மாநகராட்சியால் *(Kuala Lumpur City Hall) (DBKL)* பராமரிக்கப்படுகிறது.

## சாலை மாற்றுவழிகளின் பட்டியல்

## மேலும் காண்க
* கோலாலம்பூர் சென்ட்ரல்
* கூட்டரசு சாலை 1 (மலேசியா)
* வடக்கு-தெற்கு விரைவுசாலை (மலேசியா)

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
பரித்கோட் மக்களவைத் தொகுதி

**பரித்கோட் மக்களவைத் தொகுதி** (*Faridkot Lok Sabha constituency*) என்பது வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும்.

## சட்டமன்றப் பிரிவுகள்
தற்போது, பரித்கோட் மக்களவைத் தொகுதியில் பின்வரும் ஒன்பது சட்டமன்றத் தொகுதிகள்உள்ளன.

## நாடாளுமன்ற உறுப்பினர்கள்

## தேர்தல் முடிவுகள்

### 2024

 

## மேலும் காண்க

* பரித்கோட் மாவட்டம்
* மக்களவை தொகுதிகளின் பட்டியல்
* மோகா மாவட்டம்

## மேற்கோள்கள்

## வெளி இணைப்புகள்

* மக்களவைத் தேர்தல் 2019 முடிவுகள்

பகுப்பு:பரித்கோட் மாவட்டம்
பகுப்பு:பஞ்சாப் (இந்தியா) மக்களவைத் தொகுதிகள்
குரூபர் மரபியல் பரிசு

**குரூபர் மரபியல் பரிசு** (*Gruber Prize in Genetics*) 2001ஆம் ஆண்டில் நிறுவப்பட்ட மரபியலில் கண்டுபிடிப்புகளுக்கான பன்னாட்டுப் பரிசாகும். இதனை கனெடிகட் நியூ ஹேவன் நகரில் உள்ள யேல் பல்கலைக்கழகத்தைத் தளமாகக் கொண்ட ஓர் இலாப நோக்கற்ற அமைப்பான குரூபர் அறக்கட்டளை நிறுவியது. இந்த விருதின் பரிசுத் தொகை 500,000 அமெரிக்க டாலர் ஆகும். குரூபர் அறக்கட்டளையால் நிறுவப்பட்ட மூன்று பன்னாட்டு விருதுகளில் இதுவும் ஒன்றாகும்.

மரபியல் ஆராய்ச்சித் துறையில் சிறப்பான பங்களிப்புகளை வழங்கியதற்காக முன்னணி விஞ்ஞானிகளை மரபியல் பரிசு கவுரவிக்கிறது. அறக்கட்டளையின் பிற பன்னாட்டு விருதுகள் அண்டவியல், நரம்பியல், நீதி மற்றும் பெண்கள் உரிமைகள் ஆகியவற்றில் சாதனை புரிந்தவர்களுக்காக வழங்கப்படுகின்றன.

## விருது பெற்றோர்

* 2001 ருடால்ப் ஜேனிசு
* 2002 எச். இராபர்ட் ஹார்விட்சு
* 2003 டேவிட் போட்சுடீன்
* 2004 மேரி கிளாரி கிங்
* 2005 இராபர்ட் ஹக் வாட்டர்சுடன்
* 2006 எலிசபெத் பிளாக்பர்ன், முனைக்கூறில் நிபுணத்துவம் பெற்ற உயிரணு உயிரியலாளர்
* 2007 வாசிங்டன் பல்கலைக்கழகத்தின் மேனார்ட் ஓல்சன், உயிர் தகவலியல் நிபுணர்
* 2008 ஆலன் சி. ஸ்ப்ராட்லிங், கார்னகி அறிவியல் நிறுவனம் மற்றும் ஹோவர்ட் ஹியூஸ் மருத்துவ நிறுவனம், பால்டிமோர் பழ ஈ மரபியல் குறித்த பணிக்காக
* 2009 ஜேனட் ரௌலி, சிகாகோ பல்கலைக்கழகத்தில் பிளம்-ரீஸ் புகழ்பெற்ற சேவை பேராசிரியர் (சிகாகோ பல்கலைக்கழகம்)
* 2010 ஜெரால்ட் பிங்க், மார்கரெட் மற்றும் ஹெர்மன் சோகோல் பேராசிரியர் எம்ஐடி
* 2011 ரொனால்ட் டபிள்யூ டேவிசு, இசுட்டான்போர்டு பல்கலைக்கழகம்
* 2012 டக்ளசு சி. வாலசு
* 2013 ஸ்வாந்தே பாவ்போ
* 2014 விக்டர் அம்புரோசு, மாசசூசெட்சு பல்கலைக்கழகம் டேவிட் பால்கோம், கேம்பிரிச்சுப் பல்கலைக்கழகம் மற்றும் கியரி உருவுக்குன், ஆர்வர்ட் பல்கலைக்கழகம்
* 2015 எமானுவேல் சார்ப்பெந்தியே, ஜெர்மனியில் தொற்று ஆராய்ச்சிக்கான ஹெல்ம்ஹோல்ட்சு மையம் மற்றும் செனிபர் தெளதுனா, கலிபோர்னியா பல்கலைக்கழகம், பெர்க்லி 
* 2016 மைக்கேல் க்ரன்ஸ்டீன், கலிபோர்னியா பல்கலைக்கழகம், லாஸ் ஏஞ்சல்ஸ் (யு. சி. எல். ஏ.) மற்றும் சி. டேவிட் அல்லிஸ், ராக்பெல்லர் பல்கலைக்கழகம் 
* 2017 ஸ்டீபன் ஜே. எல்லெட்ஜ், ஆர்வர்டு மருத்துவப் பள்ளி 
* 2018 ஜோன் கோரி (உயிரியல் ஆய்வுகளுக்கான சால்க் நிறுவனம்) மற்றும் எலியட் மேயரோவிட்சு (கலிபோர்னியா தொழில்நுட்பக் கழகம்) 
* 2019 பெர்ட் வோகல்சுடீன் (ஜான்ஸ் ஹாப்கின்சு மருத்துவமனை, ஹோவர்ட் ஹியூசு மருத்துவ நிறுவனம்) 
* 2020 போனி பாசுலர் (பிரின்செட்டன் பல்கலைக்கழகம், ஹோவர்ட் ஹியூசு மருத்துவ நிறுவனம்) 
* 2021 ஸ்டூவர்ட் எச். ஆர்கின் (ஆர்வர்டு மருத்துவப் பள்ளி, ஹோவர்ட் ஹியூஸ் மருத்துவ நிறுவனம்) 
* 2022 ரூத் லெக்மன் (வைட்ஹெட் நிறுவனம் மற்றும் எம்ஐடி) ஜேம்சு பிரைசு (பிரெட் ஹட்சின்சன் புற்றுநோய் ஆராய்ச்சி மையம்) மற்றும் ஜெரால்டின் சேடவுக்சு (ஜான்சு ஹாப்கின்சு பல்கலைக்கழக மருத்துவப் பள்ளி).
* 2023 ஆலன் ஜேக்கப்ஸோன் (மாசசூசெட்ஸ் சான் மருத்துவப் பல்கலைக்கழகம் மற்றும் லின் ஈ. மக்வாட் (ரோசெஸ்டர் மருத்துவப் பல்கலைக்கழகம்)

## மேலும் காண்க

* மரபியல் விருதுகளின் பட்டியல்

## மேற்கோள்கள்

## வெளி இணைப்புகள்

* குரூபர் அறக்கட்டளை வலைத்தளம்
* குரூபர் பரிசுகள் நியமனப் பக்கம்
* பீட்டர் மற்றும் பாட்ரிசியா க்ரூபர் அறக்கட்டளைக்கான முகநூல் பக்கம்

பகுப்பு:அறிவியல் விருதுகள்
பகுப்பு:மரபியல்
பறவையியல் விருதுகளின் பட்டியல்

**பறவையியல் விருதுகளின் பட்டியல்** (*List of ornithology awards*) பறவையியல் தொடர்பான குறிப்பிடத்தக்க விருதுகள் அல்லது பறவைகள் ஆய்வு பற்றிய கட்டுரைகளுக்கான விருதுகளுக்கான பட்டியல் ஆகும். பறவையியல் விருது பறவையில் ஆய்வாளர்கள் மற்றும் அமெச்சூர் பறவை கண்காணிப்பாளர்களுக்கான விருதாகும். இந்தப் பட்டியலில் விருது வழங்கும் நாடுகளின் பெயரும் கொடுக்கப்பட்டுள்ளது.

## பட்டியல்
 

*

## மேற்கோள்கள்

பகுப்பு:பறவையியல் பட்டியல்கள்
இராபர்ட் ரிட்ஜ்வே விருது

**இராபர்ட் ரிட்ஜ்வே விருது** (*Robert Ridgway Award*) அல்லது பறவையியல் வெளியீடுகளுக்கான ஏபிஏ இராபர்ட் ரிட்ஜ்வே விருது என்பது வட அமெரிக்கப் பறவைகள் பரவல் மற்றும் கள அடையாளம் காணல் துறைகளில் குறிப்பிடத்தக்கப் பங்களிப்புகளைச் செய்த தனிநபருக்கு அமெரிக்க பறவையியல் சங்கம் வழங்கும் விருதாகும். இந்த விருது ஓர் எழுத்தாளர் அல்லது கலைஞரைக் கௌரவிக்கும் விருதாக வழங்கப்படுகிறது.

பறவையியல் துறையில் பங்களிப்புக்காக ஏபிஏ வழங்கிய ஐந்து விருதுகளில் ஒன்றான இந்த விருது, பறவை முறைமையின் குறிப்பிடத்தக்கப் பணியைத் தொடங்கிய இராபர்ட் ரிட்ஜ்வே நினைவாகவும், பறவை அடையாளத்திற்கான முதல் வண்ண பெயரிடல் அமைப்புகளில் ஒன்றாகவும் பெயரிடப்பட்டுள்ளது.

இந்த விருது முதலில் ஹரோல்ட் மேபீல்டுக்கு வழங்கப்பட்டது.

## விருது பெற்றவர்களின் பட்டியல்
ஆதாரம்

## மேலும் காண்க

* பறவையியல் 

## மேற்கோள்கள்

பகுப்பு:பறவையியல்
பகுப்பு:உயிரியல் விருதுகள்
1-புரோமோ-2,2-இருமெத்தில்புரோப்பேன்

**1-புரோமோ-2,2-இருமெத்தில்புரோப்பேன்** (*1-Bromo-2,2-dimethylpropane*) என்பது C5H11Br என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். நியோபெண்டைல் புரோமைடு என்ற பெயராலும் இச்சேர்மம் அழைக்கப்படுகிறது. புரோமோபெண்டேனின் மாற்றியனாகக் கருதப்படும் இச்சேர்மம் நிறமற்ற நீர்மமாகக் காணப்படுகிறது.

## மேற்கோள்கள்

## மேலும் வாசிக்க
*
*
* (79% or 91% yield)

பகுப்பு:புரோமோ ஆல்க்கேன்கள்
பகுப்பு:கரிம ஆலைடுகள்
கெந்திங் கிள்ளான்-பகாங் நெடுஞ்சாலை

**கெந்திங் கிள்ளான்-பகாங் நெடுஞ்சாலை** (ஆங்கிலம்: *Genting Klang–Pahang Highway*); (மலாய்: *Jalan Genting Klang Pahang*), என்பது மலேசியா கோலாலம்பூர் நகரில் உள்ள ஒரு முக்கியமான நெடுஞ்சாலை ஆகும். இதைப் பொதுவாக கூட்டரசு சாலை 2 என அழைப்பார்கள்.

கெந்திங் கிள்ளான்-பகாங் நெடுஞ்சாலை பல நகர்ப்புறப் பகுதிகளையும்; மற்றும் குடியிருப்பு பகுதிகளையும் இணைக்கிறது. பெரும்பாலான உள்ளூர்வாசிகள் இதை நெடுஞ்சாலையாகக் கருதுவதில்லை.  

## பொது

கெந்திங் கிள்ளான்-பகாங் நெடுஞ்சாலை, பல வணிக நிறுவனங்கள் மற்றும் பல அடுக்குமாடி மனை வானளாவிகளைக் கொண்ட ஒரு பரபரப்பான சாலையாகும். இந்தச் சாலை துங்கு அப்துல் பல்கலைக்கழக மாணவர்களிடையே பிரபலமானது. இந்தச் சாலை பல முக்கியமான இடங்களைக் கடந்து செல்கிறது. அவற்றில் சில முக்கியமான இடங்கள்;

* தித்திவங்சா
* செந்தூல்
* செதாபாக்
* தாமான் பி.ராம்லீ 
* வங்சா மாஜு
* தாமான் பூங்கா ராயா
* தாமான் மெலாத்தி
* தாமான் பெர்மாத்தா
* உலு கிள்ளான்
* தாமான் மெலவாத்தி

## கிழக்கு கடற்கரை விரைவுச்சாலை

கோலாலம்பூர் நகரத்தில் இருந்து பகாங் மற்றும் கிழக்கு கடற்கரைக்கு செல்லும் முக்கிய நுழைவாயில் என்பதால் இந்த சாலைக்கு கெந்திங் கிள்ளான்-பகாங் நெடுஞ்சாலை என்று பெயர் சூட்டப்பட்டது.

இந்தச் சாலை கூட்டரசு சாலையின்  ஒரு பகுதியாகும். அதே வேளையில், கிழக்கு கடற்கரை விரைவுச்சாலையின் 0&nbsp; மைல்கல் `` இந்தச் சாலையில்தான் உள்ளது. 1980-களில் இந்த நெடுஞ்சாலை ஒற்றைப் பாதையில் இருந்து இரட்டைப் பாதையாக மேம்படுத்தப்பட்டது. 

### ஆறுவழி இரட்டைப் பாதை

கோலாலம்பூர்  நகர மையத்திற்கு செல்லும் பகாங் சாலையின் சுங்கச் சாவடி ஆகஸ்டு 1, 1995 முதல் இயங்கி வந்தது. 13 ஆகஸ்டு 2004 அன்று சாவடிக் கட்டணம் அகற்றப்படும் வரை வாகன ஓட்டிகள் ரிங்கிட்  RM 0.50 கட்டணம் செலுத்தினார்கள். இந்த நெடுஞ்சாலை தற்போது கோலாலம்பூர் மாநகராட்சியால் பராமரிக்கப்படுகிறது.

செதாபாக் முதல் கிள்ளான் கேட்ஸ் வரையிலான கெந்திங் கிள்ளான் சாலைப் பகுதி; நான்கு வழிச்சாலையில் இருந்து ஆறுவழி இரட்டைப் பாதையாக மேம்படுத்தப்பட்டது. மேம்படுத்தல் 2012-இல் தொடங்கப்பட்டு 2015-இல் நிறைவடைந்தது. முழு திட்டத்திற்கான மொத்தச் செலவு ரிங்கிட்  RM **39.6** மில்லியன் ஆகும்.

## மேலும் காண்க
* கோலாலம்பூர் சென்ட்ரல்
* கூட்டரசு சாலை 1 (மலேசியா)
* வடக்கு-தெற்கு விரைவுசாலை (மலேசியா)

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
புஷ்பா செந்தில் குமார்

**புஷ்பா செந்தில் குமார்** (*Pushpa Senthil Kumar*)(பிறப்பு: செப்டம்பர் 18,2001) தமிழ்நாட்டைச் சேர்ந்த இந்தியக் கூடைப்பந்தாட்ட வீராங்கனையாவார்.

## இளமை
புஷ்பா, இந்தியாவின் தமிழ்நாட்டின் நாகப்பட்டினத்தைச் சேர்ந்தவர். தற்போது இவர் இந்திய இரயில்வேயில் பணிபுரிகிறார். உள்நாட்டு போட்டிகளில் இரயில்வேக்காக விளையாடுகிறார்.

## தொழில்
2017 ஆம் ஆண்டில் தேசிய இளைஞர் அணியில் இடம்பெற்ற புஷ்பா, பன்னாட்டு கூடைப்பந்து கூட்ட்மைப்பின் 16 வயதுக்குட்பட்ட மகளிர் ஆசியப் போட்டிகளில் விளையாடினார். 2018 ஆம் ஆண்டில், அணியின் தலைவராக இருந்தார். மேலும், பன்னாட்டு கூடைப்பந்து கூட்டமைப்பு ஆசியாவில் சிறந்த வீரர்களின் பட்டியலில் இவரை 12வது இடத்தில் வைத்தது.

2021 ஆம் ஆண்டில், மூத்தோர் தேசிய அணியில் இடம்பெற்று பன்னாட்டு கூடைப்பந்து கூட்ட்மைப்பின் மகளிர் ஆசிய கோப்பையில் விளையாடினார். சீனாவின் காங்சூ நகரில் நடந்த 2022 ஆசிய விளையாட்டுப் போட்டிகளுக்கான இந்திய மகளிர் அணியில் இடம்பெற்றார். 2023 ஆம் ஆண்டில், மார்ச் மற்றும் ஜூலை மாதங்களில் பன்னாட்டு கூடைப்பந்து கூட்ட்மைப்பின் ஆசியா 3x3 மகளிர் போட்டிகளில் விளையாடினார்.

2018 ஆம் ஆண்டில், அமெரிக்காவின் தேசிய கூடைப்பந்தாட்ட அமைப்பு லாஸ் ஏஞ்சலசில் ஏற்பாடு செய்த நான்காவது வருடாந்திர கூடைப்பந்து முகாமில் பங்கேற்க இந்தியாவிலிருந்து ஒரே பெண்ணாக இவர் தேர்ந்தெடுக்கப்பட்டார்.

## மேற்கோள்கள்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:2001 பிறப்புகள்
கார்த்திகா விஜயராகவன்

**கார்த்திகா விஜயராகவன்** (*Karthika Vijayaraghavan*)(பிறப்பு: ஏப்ரல் 18,1988) இந்திய வம்சாவளியைச் சேர்ந்த துடுப்பாட்ட வீராங்கனை ஆவார். இவர் ஜெர்மனி மகளிர் தேசியத் துடுப்பாட்ட அணியின் இலக்குக் கவனிப்பாளர்-மட்டையாளராக விளையாடுகிறார்.

## இளமை வாழ்க்கை.
கார்த்திகா இந்தியாவின் தமிழ்நாட்டின் ஆம்பூரில் பிறந்தார். குழந்தையாக இருந்தபோதே துடுப்பாட்டத்தில் மிகுந்த கொண்டிருந்தார். மேலும், தெருவோரத்தில் நடக்கும் விளையாட்டில் பங்கேற்றார். அதே சமயம் துடுப்பாட்டம்  என்பது ஆண்களுக்கான விளையாட்டு என்ற கருத்து இருந்ததால், இவரது பெற்றோர் இவரை கூடைப்பந்தாட்டம் விளையாட ஊக்குவித்தனர். பெரியவரான போதிலும்  5 அடி 2 அங்குலம் மட்டுமே உயரமாக இருந்த போதிலும், கார்த்திகா தனது நான்காம் வகுப்பிலிருந்தே 14 ஆண்டுகள் கூடைப்பந்தாட்டம் விளையடினார்.

ஒரு கூடைப்பந்து வீரராக, பெங்களூரு, இராட்டிரிய வித்யாலயா பொறியியல் கல்லூரியின் கூடைப்பந்தாட்ட அணியின் தலைவராக இருந்த கார்த்திகா, அணியை வெற்றிக்கு வழிநடத்தினார். மேலும் இவருக்கு விஸ்வேஸ்வரய்யா தொழில்நுட்பப் பல்கலைக்கழகத்தின் கோப்பை வழங்கப்பட்டது. கோடைகாலத்தில் துடுப்பாட்டமும் விளையாடியும் வருகிறார். மேலும் பெருநிறுவனஙகளுக்கிடையே நடக்கும் போட்டிகளிலும் பங்கேற்று வருகிறார்.

2014 ஆம் ஆண்டில், இவர் துடுப்பாட்ட வீரரும், டென்ன்சு வீராருமான தனது கணவர் விஜயராகவனை மணந்தார். அடுத்த ஆண்டு, இவர்கள் ஜெர்மனியின் இசுடுட்கார்ட் நகருக்கு குடிபெயர்ந்தனர். அங்கு ஒரு துடுப்பாட்டச் சங்கத்தில் மட்டையாளராக விளையாடத் தொடங்கிய இவரின் கணவர், இவரையும் துடுப்பாட்டத்தில் பங்கேற்க இவரை ஊக்குவித்தார்.

## சொந்த வாழ்க்கை
ஜெர்மனி அணியில், பெங்களூரைச் சேர்ந்த அனுராதா தொட்டபல்லாபூர் மற்றும் சரண்யா சதராங்கனி ஆகிய இருவரும் இவருடன் விளையாடுகின்றனர். களத்திற்கு வெளியே, ஸ்டட்கார்ட்டில் உள்ள ஒரு சுகாதார காப்பீட்டு நிறுவனத்தில் கார்த்திகா விஜயராகவன் பணியாற்றுகிறார்.

## மேற்கோள்கள்

## வெளி இணைப்புகள்
* 
* 

பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1988 பிறப்புகள்
1,2-இருகுளோரோ-1,1-இருபுளோரோயீத்தேன்

**1,2-இருகுளோரோ-1,1-இருபுளோரோயீத்தேன்** (*1,2-Dichloro-1,1-difluoroethane*) என்பது C2H2Cl2F2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஆர்-132பி அல்லது எச்.சி.எப்.சி-132பி என்ற பெயர்களாலும் இச்சேர்மம் அழைக்கப்படுகிறது. ஓர் ஆலோ ஆல்க்கேன் என்றும் ஐதரோபுளோரோகார்பன் என்றும் இச்சேர்மம் வகைப்படுத்தப்படுகிறது. ஐதரோபுளோரோகார்பன்-134ஏ சேர்மத்தை உற்பத்தி செய்யும்போது ஓர் இடைநிலையாக 1,2-இருகுளோரோ-1,1-இருபுளோரோயீத்தேன் தோன்றுகிறது.  உலக வானிலையியல் அமைப்பு மற்றும் பிற முகமைகளின் 2022 ஆம் ஆண்டு அறிக்கையின்படி, இது 0.038 ஓசோன் சிதைக்கும் திறனும் 100 ஆண்டுக்கு புவியை வெப்பமாக்கும் திறனுக்கு 332 புள்ளிகள் சாத்தியமும் கொண்டிருக்கிறது. வளிமண்டலத்தில் ஒரு டிரில்லியனுக்கு 0.17 பாகங்கள் வரையிலான செறிவுகளில் இச்சேர்மம் கண்டறியப்பட்டுள்ளது. ஒருவேளை மற்ற இரசாயனங்கள் உற்பத்தியின் போது இதன் பயன்பாடு காரணமாக இந்த செறிவு இருக்கலாம். பெரும்பாலான உமிழ்வுகள் கிழக்கு ஆசியாவில் இருந்து வருவதாகத் தெரிகிறது.  

## மேற்கோள்கள்

பகுப்பு:ஐதரோபுளோரோகார்பன்கள்
பகுப்பு:ஆலோ ஆல்க்கேன்கள்
பகுப்பு:கரிம ஆலைடுகள்
பகுப்பு:குளோரோபுளோரோ ஆல்க்கேன்கள்
காட்மேன் சால்வின் பதக்கம்

**காட்மேன் சால்வின் பதக்கம்** (*Godman-Salvin Medal*) என்பது இங்கிலாந்து பறவையியல் நிபுணர்கள் சங்கத்தின் சார்பில் வழங்கப்படும் ஒரு பதக்கமாகும். இது "பறவையியல் தொடபாக சிறந்த பணிகளுக்கான அங்கீகாரமாக வழங்கப்படுகிறது". இப்பதக்கம் பிரடெரிக் துகேன் காட்மேன் மற்றும் ஒசுபர்ட் சால்வின் நினைவாக 1919-இல் நிறுவப்பட்டது.

## பதக்கம் வென்றவர்கள்
இதுவரை இப்பதக்கத்தினை வென்றவர்கள் பின்வருமாறு:

## மேலும் காண்க

* பறவையியல் விருதுகளின் பட்டியல்

## மேற்கோள்கள்

பகுப்பு:உயிரியல் விருதுகள்
பகுப்பு:பறவையியல்
பிரிங்க் பதக்கம்

**இங்கிலாந்து விலங்கியல் நிபுணர்களுக்கான பிரிங்க் பதக்கம்** என்பது இலண்டன் விலங்கியல் சங்கத்தால் "விலங்கியல் வளர்ச்சிக்கு குறிப்பிடத்தக்க அசல் பங்களிப்புகளுக்காக விலங்கியலாளருக்கு" வழங்கப்படும் விருதாகும். இவ்விருது ஒரு வெண்கல தகட்டில் (76 ஆல் 83 மில்லிமீட்டர்) காட்டெருமை படம் சித்தரிக்கப்பட்டு வழங்கப்படுகிறது. இதனை இங்கிலாந்து சிற்பி எலிசபெத் பிரிங்க் வடிவமைத்துள்ளார். பிரிங்க் பதக்கம் 1973இல் நிறுவப்பட்டு முதல் பதக்கம் 1974-இல் வழங்கப்பட்டது.

## பதக்கம் பெற்றோர்
மூலம் ZSL

## மேலும் காண்க

* உயிரியல் விருதுகள் பட்டியல்

## மேற்கோள்கள்

## குறிப்புகள்

பகுப்பு:உயிரியல் விருதுகள்
பகுப்பு:விலங்கியல்
பீனிக்சு வரலாற்று அருங்காட்சியகம்

thumb|275x275px|அரிசோனா அறிவியல் மையத்தால் கையகப்படுத்தப்பட்ட பின்னர், 2021ஆம் ஆண்டில் பீனிக்சு வரலாற்று அருங்காட்சியகம்
**பீனிக்சு வரலாற்று அருங்காட்சியகம்** (*Phoenix Museum of History*) என்பது பீனிக்சு நகரில் அரிசோனாவின் பாரம்பரிய மற்றும் அறிவியல் பூங்காவில் அமைந்துள்ள ஒரு வரலாற்று அருங்காட்சி ஆகும்.

இந்த அருங்காட்சியகம் 1920களில் திறக்கப்பட்டது. இதன் முதல் கட்டடம் 10வது நிழல்வழி மற்றும் வான் புரேனில் இருந்தது. இங்கு இது 1996ஆம் ஆண்டில் அரிசோனா அறிவியல் மையத்துடன் இணைந்து மறுபெயரிடப்பட்ட பாரம்பரிய  & அறிவியல் பூங்காவிற்கு மாற்றப்படும் வரை இருந்தது. நிதி நிலைமை மோசமடைந்ததைத் தொடர்ந்து, அருங்காட்சியகம் சூன் 30,2009 அன்று மூடப்பட்டது.

பீனிக்சு அருங்காட்சியகம் மூடப்பட்டதைத் தொடர்ந்து, இம்மையத்தில் இருந்த சேகரிப்புகள் அனைத்தும் அரிசோனா அறிவியல் மையத்தில் காட்சிப்படுத்த ஒப்பந்தம் ஒன்று எட்டப்பட்டது.

## மேற்கோள்கள்

## வெளி இணைப்புகள்

* 

பகுப்பு:அரிசோனா
பகுப்பு:அருங்காட்சியகங்கள்
பாரம்பரியச் சிறை அருங்காட்சியகம்

**பாரம்பரியச் சிறை அருங்காட்சியகம்** (*Heritage Jail Museum*) என்பது சிறை அருங்காட்சியகம் என்றும் சங்கரெட்டி மாவட்ட சிறை என்றும் அழைக்கப்படும் சிறைத் தொடர்பான அருங்காட்சியகம் 220 ஆண்டுகள் பழமையான காலனித்துவக் கால சிறைச்சாலை ஆகும். இப்போது இது அருங்காட்சியகமாக மாற்றப்பட்டுள்ளது. இது இந்திய மாநிலமான தெலங்காணாவின் சங்காரெட்டி மாவட்டத்தில் அமைந்துள்ளது. இந்த சிறைச்சாலை சுற்றுலாப் பயணிகளைச் சிறைக் கைதியாக வாழ அனுமதிக்கின்றது. இதற்கு நபர் ஒருவருக்கு 24 மணி நேரத்திற்கு இந்திய ரூபாயில் 500 வசூலிக்கப்படுகிறது. இந்த அருங்காட்சியகத்தில் இந்தியாவில் குற்றம் மற்றும் சிறை வாழ்க்கை தொடர்பான ஓவியங்கள் மற்றும் பிற கலைப்பொருட்கள் காட்சிக்கு வைக்கப்பட்டுள்ளன.

## வரலாறு
பொதுப்பணித்துறை பதிவுகளின்படி, இந்தச் சிறைச்சாலை கி. பி. 1796 இல் முதலாம் சலார் ஜங் பிரதமராக இருந்தபோது, ஹைதராபாத் சமஸ்தானத்தில் நிஜாம் ஆட்சியின் போது கட்டப்பட்டது. இது 2012 இல் மூடப்பட்டது.

## அருங்காட்சியகம்
சூன் 2016இல், சிறைத் துறையால் இச்சிறைச்சாலை ஓர் அருங்காட்சியகமாக மாற்றப்பட்டது. அப்போது சிறைச்சாலையின் துணைக் கண்காணிப்பாளர் எம். இலட்சுமி நரசிம்மர் "சிறைச்சாலையை உணருங்கள்" என்ற திட்டத்தைக் கொண்டு வந்தார். இதில் பொதுமக்கள் ஒரு குற்றத்தையும் செய்யாமல் இருபத்து நான்கு மணி நேரம் சிறை வாழ்க்கையை அனுபவிக்க முடியும். இவர்கள் தோட்ட வேலைப் போன்ற சிறு வேலைகளைச் செய்ய வேண்டியிருக்கும், காவலர்களால் கொடுமைப்படுத்தப்படுவார்கள், சிறை உணவைச் சாப்பிடுவார்கள், கைதிக்குரிய சீருடை அணிந்திருப்பார்கள். இத்திட்டம் பங்கு பெறும் நபரின் திறன் பேசி

ஒரு பாதுகாப்பு பெட்டகத்தில் பாதுகாக்கப்பட்டும். இந்நிகழ்வில் பங்குபெறும் நபர் குறித்த நேரத்திற்கு முன்னரே வெளியேற விரும்பினால் அபராதம் விதிக்கப்படுகிறது.

## மேற்கோள்கள்

## வெளி இணைப்புகள்

* தெலங்காணா மாநிலச் சிறைத் துறை
* தெலுங்கானா State Tourism  9 ஜூலை 2022 at the Wayback Machine தெலுங்கானா மாநில சுற்றுலா காப்பகம் 9 ஜூலை 2022 அன்று வேபேக் இயந்திரத்தில் காப்பகப்படுத்தப்பட்டது
பகுப்பு:தெலங்காணா அருங்காட்சியகங்கள்
பகுப்பு:Coordinates on Wikidata
இலித்தியம் சல்பைட்டு

**இலித்தியம் சல்பைட்டு** (*Lithium sulfite*) என்பது Li2SO3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரு இலித்தியம் சல்பைட்டு, டை இலித்தியம் சல்பைட்டு என்ற பெயர்களாலும் இச்சேர்மம் அழைக்கப்படுகிறது. இது ஓர் அயனிச் சேர்மமாகும்.

## மேற்கோள்கள்

பகுப்பு:இலித்தியம் சேர்மங்கள்
பகுப்பு:சல்பைட்டுகள்
மேலக்கொடுமலூர்

**மேலக்கொடுமலூர்** (*Melakodumalur*), தமிழ்நாட்டின் இராமநாதபுரம் மாவட்டம், முதுகுளத்தூர் வட்டம், முதுகுளத்தூர் ஊராட்சி ஒன்றியத்தில் அமைந்த வருவாய் கிராமம்  மற்றும் கிராம ஊராட்சி ஆகும்.மேலக்கொடுமலூர் ஊராட்சி 9 உறுப்பினர்கள் கொண்டது. இங்கு மேலக்கொடுமலூர் குமரக்கடவுள் என்ற சுப்பிரமணியசுவாமி கோயில் உள்ளது. இங்கு 300 ஆண்டுகள் பழமையான மசூதி மற்றும் தர்ஹா இருப்பது மிகவும் சிறப்பாக கருதப்படுகிறது.

மேலக்கொடுமலூர், பரமக்குடியிலிருந்து 18 கிலோ மீட்டர் தொலைவிலும்; முதுகுளத்தூரிலிருந்து 19 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 425 குடியிருப்புகள் கொண்ட மேலக்கொடுமலூர் வருவாய் கிராமத்தின் மொத்த மக்கள் தொகை 1,503 ஆகும். அதில் ஆண்கள் 753 மற்றும் பெண்கள் 750 ஆகும். சராசரி எழுத்தறிவு 71.87%. பட்டியல் சமூகத்தினர் 931 ஆக உள்ளனர்.
## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
சதுர்தச கோயில்

**சதுர்தச கோயில் (Chaturdasha Temple)** இந்தியாவின் திரிபுரா மாநிலம் அகர்த்தலாவில் உள்ளது.  இந்து கோயிலான  இது,  திரிபுராவில் உள்ள கிராமக் குடிசைகளின் கூரைகளின் வடிவத்தில் திரிபுரி குவிமாடம் வடிவத்தில் உள்ளது. குவிமாடம் தூபி  போன்ற அரைக்கோள கட்டமைப்பால் சூழப்பட்டுள்ளது.  இவ்வடிவம் பௌத்த செல்வாக்கின் தடயங்களை வெளிப்படுத்துகிறது. இந்த கோயில் பதினான்கு தெய்வங்களின் நினைவாக கட்டப்பட்டுள்ளது. இவை அனைத்தும் சேர்ந்து சதுர்தச தேவதைகள் என்று அழைக்கப்படுகின்றன.  கர்ச்சி பூசை திருவிழாவிற்காக பக்தர்கள் கோயிலுக்கு வருகை தருகின்றனர்.

1760 ஆம் ஆண்டில் திரிபுரா மன்னர் கிருட்டிண மாணிக்யாவால் சதுர்தச கோயில்  கட்டப்பட்டுள்ளது.  அப்போது அகர்த்தலா  திரிபுராவின் தலைநகரமாக மாறியிருந்தது. 

மே 2023  ஆம் ஆண்டு மே மாதத்தில் , திரிபுரா அரசு கோயில் மற்றும் தலைநகர வளாகத்தை புதுப்பிக்கத் தொடங்கியது.

## மேலும் காண்க
* இந்து மதம்

## மேற்கோள்கள்

பகுப்பு:திரிபுராவில் உள்ள கட்டிடங்கள்
பகுப்பு:இந்திய இந்துக் கோயில்கள்
இலட்சுமி நாராயண் கோயில், அகர்தலா

**இலட்சுமி நாராயண் கோயில்**  (*Lakshmi Narayan Temple, Agartala*)  இந்தியாவின் திரிபுரா மாநிலத்திலுள்ள அகர்தலா நகரில் உள்ள இந்து கோயிலைக் குறிக்கிறது.  உச்சயந்தா அரண்மனை  மைதானத்தில் அமைந்துள்ள இக்கோயில்,  இந்து தெய்வீக தம்பதியரான இலட்சுமி நாராயணனுக்கு அர்ப்பணிக்கப்பட்ட இந்து கோயிலாகும்.  1909 ஆம் ஆண்டு முதல் 1923 ஆம் ஆண்டு வரையிலான காலத்தில் மன்னராக இருந்த திரிபுரா மன்னர் பிரேந்திர கிசோர் மாணிக்யாவால் அவரது ஆட்சியின் போது இக்கோயில் நிறுவப்பட்டது. ஓவ்வோர் ஆண்டும் இக்கோயிலில் அம்பு பாச்சி என்ற திருவிழா நடைபெறுகிறது.

## வரலாறு.
ஒரு நூற்றாண்டுக்கு முன்பு திரிபுராவின் மன்னர் பிரேந்திர கிசோர் மாணிக்யா என்பவரால் இந்தக் கோயில் கட்டப்பட்டது.

## மேலும் காண்க
*இந்து சமயம்

## மேற்கோள்கள்

## வெளி இணைப்புகள்
*https://www.google.com/maps/place/Agartala,+Tripura/@23.8512287,91.2119453,12z/data=!3m1!4b1!4m6!3m5!1s0x3753f40dc94123a7:0xd0a1263c6c40c8c7!8m2!3d23.831457!4d91.2867777!16zL20vMDI5NHp3?entry=ttu&g_ep=EgoyMDI0MTAwNS4yIKXMDSoASAFQAw%3D%3D
  

பகுப்பு:திரிபுரா
பகுப்பு:இந்திய இந்துக் கோயில்கள்
ஆக்சோபோரேன்

**ஆக்சோபோரேன்** (*Oxoborane*) என்பது  விளிம்பில் ஆக்சிசன் அணுவுடன் கூடிய போரான் அணுவைக் கொண்ட (a -B=O செயல்பாட்டுக் குழு)  எந்த ஓர் இரசாயன சேர்மமும் ஆக்சோபோரான் எனப்படும். இச்சேர்மத்தின் வகைப்பாடு என்பது கல்வி ஆராய்ச்சியுடன் சில தொடர்புகளை கொண்டுள்ளது. தாய் சேர்மமான HBO சேர்மமும் ஆக்சோபோரேன் என்று அழைக்கப்படுகிறது.  மேலும் FBO, ClBO, BrBO, HOBO MeBO ஆகியவையும் ஆக்சோபோரேன் வகைப்பாட்டில் அடங்குகின்றன. இவை அதிக வெப்பநிலையில் வாயு நிலையில் கண்டறியப்பட்டுள்ளன. இச்சேர்மங்களில் போரானும் ஆக்சிசனும் முப்பிணைப்பால் பிணைந்து வளைய முப்படியாக்கல் மூலம் போரோக்சிம் என்ற ஆறு உறுப்பு பல்லினவளையச் சேர்மமாகின்றன. 

## வழிப்பெறுதிகள்
ஒற்றைப்படிநிலை ஆக்சோபோரேன்கள் தனிமைப்படுத்தப்படவில்லை என்றாலும், வழிப்பெறுதிகள்  விவரிக்கப்பட்டுள்ளன.

ஆக்சோபோரேனின் இலூயிசு அமிலம்-நிலைப்படுத்தப்பட்ட கூட்டுசேர் பொருள் (NacNacB=O.AlCl3) என்பதாகும். இந்த சேர்மத்தில் ஆக்சிசன் அணு அலுமினியம் குளோரைடுடன் ஒருங்கிணைக்கப்படுகிறது. BO பிணைப்பின் பிணைப்பு நீளம் 130 பைக்கோமீட்டர் ஆகும் (வழக்கமான போரோனிக் அமிலங்களில் இது 136 பைக்கோமீட்டராக இருக்கும்.) தொடர்புடைய இதே கட்டமைப்புகளும் அறியப்படுகின்றன..

எதிர்ப்பக்க-[(Cy3P)2PtBr(BO)] சேர்மத்தில் பிளாட்டினம் BO அலகுடன் ஒருங்கிணைக்கப்படுகிறது. இச்சேர்மத்தில் BO பிணைப்பு நீளம் 120 பைக்கோமீட்டர்கள் ஆகும்.

## மேற்கோள்கள்

பகுப்பு:போரான் சேர்மங்கள்
பகுப்பு:ஆக்சிசன் சேர்மங்கள்
நெவாட்டிம்

**நெவாட்டிம்** (*Nevatim*), இஸ்ரேல் நாட்டின் தெற்கு மாவட்டத்தில் உள்ள நெகேவ் பாலைவனத்தின் வடக்கில் அமைந்த யூதக் குடியிருப்பு கிராமம் ஆகும். நெவாட்டிம் கிராமம் அருகே 10 கிலோ மீட்டர் தொலைவில் நெவாட்டிம் வான்படைத் தளம் உள்ளது.நெவாட்டிம் கிராமத்திற்கு வடமேற்கே 11.7 கிலோ மீட்ட்ர் தொலைவில் பீர்சேபா நகரம் உள்ளது.
## வரலாறு
அலியாவின் போது 1946ஆம் ஆண்டில் அங்கேரி நாட்டு யூதர்கள், நெவாட்டிம் பகுதியில் குடிபெயர்ந்து வாழ்கின்றனர். 1948 அரபு-இஸ்ரேல் போரின் போது, எகிப்திய இராணுவம் நெவாட்டிம் மற்றும் பீர்சேபாவை கைப்பற்றினர். 1954ல் கொச்சி யூதர்கள் இப்பகுதியில் குடியேறினர்.

## பொருளாதாரம்
 
நேவாட்டிம் கிராமத்தினர் வேளாண்மை மற்றும் அருகில் உள்ள பீர்சேபா நகரத்தில் பிற வேலைகள் செய்கின்றனர்.
## இதனையும் காண்க
* நெவாட்டிம் வான்படைத் தளம்
## மேற்கோள்கள்

## வெளி இணைப்புகள்

*Nevatim Negev Information Center

பகுப்பு:இசுரேலிய நகரங்கள்
பங்சார் சாலை

**பங்சார் சாலை** எனும் **பங்சார் திராவர்ஸ் சாலை** (ஆங்கிலம்: *Bangsar Road*; *Jalan Travers-Bangsar*); (மலாய்: *Jalan Bangsar*) என்பது மலேசியா கோலாலம்பூர் நகரில் உள்ள ஒரு பெரிய நெடுஞ்சாலை ஆகும்.

சில ஆண்டுகளுக்கு முன்னர், திராவர்ஸ்-பங்சார் சந்திப்புகள் *(Jalan Travers-Bangsar)* மேம்பாலச் சந்திப்புகளாக மேம்படுத்தப்பட்டன.

2010-ஆம் ஆண்டின் தொடக்கத்தில் கட்டுமானம் தொடங்கப்பட்டு; 2010-ஆம் ஆண்டின் நடுப்பகுதியில் நிறைவடைந்தது.

## பொது

இரண்டு மேம்பாலத் திட்டங்களும், கோலாலம்பூர் மாநகராட்சி *(Dewan Bandaraya Kuala Lumpur) (DBKL)*; மற்றும் மலேசியன் ரிசோர்சஸ் கார்ப்பரேசன் பெர்காட் *(Malaysian Resources Corporation Berhad)* எனும் இரு அமைப்புகளால் மேற்கொள்ளப்பட்டன.

8 ஆகஸ்டு 2010 அன்று, திராவர்ஸ்-பங்சார் சந்திப்புகளின் மேம்பாலம் போக்குவரத்திற்கு திறக்கப்பட்டது.

## சாலை மாற்றுவழிகளின் பட்டியல்

## மேலும் காண்க

* துன் சம்பந்தன் சாலை
* கோலாலம்பூர் சென்ட்ரல்
* கெந்திங் கிள்ளான்-பகாங் நெடுஞ்சாலை
* புக்கிட் சாலில் நெடுஞ்சாலை
* பங்சார்-பெட்டாலிங் ஜெயா மாற்றுவழிச் சாலை

## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
அராக்

**அராக்** (*Arak)*, ஈரான் நாட்டின் மர்கசி மாகாணத்தின் தலைநகரும், மாநகராட்சியும் ஆகும்.

இந்நகரம் அதிக தொழிற்சாலைகள் கொண்டதால், இதனை ஈரானின் தொழில்துறை தலைநகரம் என்று அழைக்கப்படுகிறது. 

2011 மக்கள் தொகை கணக்கெடுப்பின்படி, 160,761 குடும்பங்கள் கொண்ட அராக் நகரத்தில் 5,26,182 மக்கள் வசிக்கின்றனர்.  அராக் நகருக்கு உள்ளேயும் வெளியேயும் பல தொழிற்சாலைகள் கொண்டுள்ளது, இதில் மெஷின் சசி அராக் மற்றும் ஈரானிய அலுமினியம் கம்பெனி ஆகியவை சில கிலோமீட்டர்களுக்குள் உள்ளது. எஃகு, பெட்ரோ கெமிக்கல் மற்றும் லோகோமோட்டிவ் தொழில்களில் நாட்டின் மொத்த தேவையில் கிட்டத்தட்ட பாதியை இந்தத் தொழில்கள் உற்பத்தி செய்கின்றன. 
## மக்கள் தொகை பரம்பல்
2011ஆம் கணக்கெடுப்பின்படி,  1,48,249 குடும்பங்கள் கொண்ட அராக் நகரத்தின் மக்கள் தொகை 484,212 ஆகும்.

## அணுசக்தி ஆராய்ச்சி நிலையம்
அராக் நகரத்திற்கு அருகில் உள்ள அணுசக்தி அராய்ச்சி நிலையத்திற்கு தேவையான கன நீர் உற்பத்தி செய்யப்படுகிறது.

2025 ஈரான்-இஸ்ரேல் போரின் போது, இஸ்ரேலின் குண்டு வீச்சு வான்படையால் அராக் கனநீர் ஆலை சேதமடைந்தது. 

## அமைவிடம்
அராக் நகரத்தின் தெற்கு, மேற்கு மற்றும் கிழக்கில் மலைகளால் சூழப்பட்டுள்ளது. இது கடல் மட்டத்திலிருந்து 1750 மீட்டர் உயரத்தில் உள்ளது.
தேசியத் தலைநகரான தெகுரானிற்கு  தென்மேற்கே 278.4 கிலோ மீட்டர் தொலைவில் அராக் நகரம் உள்ளது. மேலும் இசுபகான் மற்றும் குவாம் நகரங்கள் இதனருகில் உள்ளது. 
## போக்குவரத்து
### வானூர்தி நிலையம்

அராக் பன்னாட்டு வானூர்தி நிலையம், அராக் நகரத்திற்கு வடக்கில் உள்ளது.

### தொடருந்து சேவைகள்l
அராக் நகரம் இருப்புப் பாதையால், தெற்கில் பந்தர் இ ஷாபூர் கடற்கரை நகரத்தையும்,  கருங்கடலை ஒட்டிய பந்தர் தோர்க்காமன் நகரத்தையும்  இணைக்கிறது.
### அதிவேக தொடருந்து சேவைகள்
அராக்-குவாம் அதிவேக தொடருந்துகள் தெகுரான்--கும் நகரங்களை இணைக்கிறது.
### பொதுப் போக்குவரத்து
அராக் நகரத்தின் பொதுப் போக்குவரத்து சேவைகள் பேருந்துகள் ஆகும்.

## தட்ப வெப்பம்
அராக் நகரம் தட்ப வெப்பம் கொண்டது. இங்கு கோடைக்காலத்தில்  பாகைக்கு மேலாக வெப்பம் காணப்படுகிறது. குளிர்காலத்தில்  பாகை வெப்பமும், இரவில் பனிப்பொழிவு காணப்படுகிறது.
ஆண்டு சராசரி மழைப்பொழிவு  ஆக உள்ளது. 

## தொழிற்சாலைகள்
அராக் நகரம் அதிக அளவில் தொழிற்சாலைகள் கொண்டதால், இதனை ஈரானின் தொழிற்சாலைகளின் தலைநகரம் என்பர்.அராக் நகரத்தில் வேதியியல் தொழிற்சாலைகள், இயந்திர தளவாட தொழிற்சாலைகள், எரிசக்தி தொழிற்சாலைகள், கட்டுமான நிறுவனங்கள், உணவுப் பதப்படுத்தும் தொழிற்சாலைகள், உலோகம் மற்றும் சுரங்கத் தொழிற்சாலைகள், ஜவுளி தொழிற்சாலைகள், பெட்ரேலிய தொழிற்சாலைகள் அதிகம் கொண்டது.

File:HEPCO HWL 110-2 wheel loaders (1).jpg|
File:Wagon Pars co- Arak .Iran.jpg|
File:Arak Heavy Water5.JPG|அராக் அணு சக்தி  நிலையத்திற்கு கன நீர் உற்பத்தி தொழிற்சாலை
File:A giant distillation tower in Arak.jpg| 


## கல்வி
* அராக் பல்கலைக்கழகம்
* அராக் மருத்துவ அறிவியல் பல்கலைக்கழகம் 
* அராக் தொழிநுட்ப பல்கலைக்கழகம் 
*ஆசாத் பல்கலைக்கழகம், அராக் 
* பெனேம் நூர் பல்கலைக்கழகம், அராக் 
* கரஷ்மி பல்கலைக்கழகம், அராக் 
## மேற்கோள்கள்

பகுப்பு:ஈரானின் நகரங்கள்
பகுப்பு:ஈரானின் அணுசக்தி ஆய்வு நிலையங்கள்
ரபி அகமது கித்வாய் விருது

**ரபி அகமது கித்வாய் விருது** (*Rafi Ahmed Kidwai Award*) 1956ஆம் ஆண்டில் இந்திய வேளாண் ஆராய்ச்சிக் குழு மூலம் விவசாயத் துறையில் இந்திய ஆராய்ச்சியாளர்களை அங்கீகரிப்பதற்காக உருவாக்கப்பட்டது. இந்த விருது இந்தியச் சுதந்திர ஆர்வலர் ரபி அகமது கித்வாயின் பெயரால் அழைக்கப்படுகிறது. இந்த விருதுகள் ஆண்டுக்கு இருமுறை வழங்கப்படுகின்றன. இந்த விருதினைப் பெறுபவர்களுக்கு பதக்கம், மேற்கோள் மற்றும் ரொக்கப் பரிசு வழங்கப்படுகின்றன.

## விருது பெற்றவர்கள் பட்டியல்
ரபி அகமது கித்வாய் விருது பெற்றவர்களின் பட்டியல் பின்வருமாறு

## மேலும் காண்க

* உதயன் பண்டிட் விருது

## மேற்கோள்கள்

பகுப்பு:இந்திய விருதுகள்